
ముంబై : పూర్తి కాని ప్రాజెక్టులపై కాంగ్రెస్-ఎన్సీపీ ప్రభుత్వాన్ని లక్ష్యంగా చేసుకుంటూ క్షురక వృత్తితో పోల్చినందుకు మహారాష్ట్ర ముఖ్యమంత్రి దేవేంద్ర ఫడ్నవీస్ క్షమాపణ చెప్పారు. ఈ నెల 9న ఫడ్నవీస్ పుణేలో జరిగిన ఓ కార్యక్రమంలో మాట్లాడుతూ రాష్ట్రంలో చాలా సాగునీటి పారుదల ప్రాజెక్టులు అసంపూర్ణంగా ఉన్నాయని, వాటికి తగినన్ని నిధులను కాంగ్రెస్-ఎన్సీపీ ప్రభుత్వం కేటాయించలేదని మండిపడ్డారు. పథకాల ముసుగులో కాంట్రాక్టర్ల ఇళ్ళు, బొక్కసాలు డబ్బు మూటలతో నిండిపోయాయని ఆరోపించారు. క్షురకుడు తన కస్టమర్ జుత్తును సగం  కత్తిరించి, మరొకరికి సగం గెడ్డం గీసి, తన కస్టమర్లు తనను విడిచిపెట్టి వెళ్ళిపోకుండా కాపాడుకున్నట్లుగా ఈ పరిస్థితి ఉందని వ్యాఖ్యానించారు. అదేవిధంగా గత ప్రభుత్వ పెద్దలు అందరికీ కొద్ది కొద్దిగా తాయిలాలు ఇచ్చిందన్నారు. పనులను మాత్రం అసంపూర్ణంగా వదిలేసిందన్నారు. రాబోయే రెండేళ్ళలో తాము ఆ ప్రాజెక్టులను పూర్తి చేస్తామని, రైతులు లాభం పొందుతారని చెప్పారు.దీంతో క్షురకులు తీవ్ర ఆగ్రహంతో నిరసన ప్రదర్శనలు నిర్వహించారు. తక్షణమే స్పందించిన ఫడ్నవీస్ క్షురకుల సంఘానికి ఓ లేఖ రాశారు. అనుకోకుండా తాను ఆ ఉదాహరణను ప్రస్తావించానని, తాను ఎవరి మనోభావాలనూ కించపరచాలని అనుకోలేదని స్పష్టం చేశారు. తనను క్షమించాలని కోరారు.

mumbai : puurti kaani praajektulapai congress-encpy prabhutvaanni lakshyamgaa chesukuntu kshuraka vruttitoe polchinanduku maharashtra mukhyamantri devendra fadnavies kshamaapana cheppaaru. ee nela 9na fadnavies punelo jarigina oo kaaryakramamlo maatlaadutuu rashtramlo chala saguneeti paarudala praajektulu asampuurnamgaa unnaayani, vaatiki taginanni nidhulanu congress-encpy prabhutvam ketayinchaledani mandipaddaaru. pathakaala musugulo contractorla illu, bokkasalu dabbu mootalatho nindipoyaayani aaropinchaaru. kshurakudu tana customer juttunu sagam  kattirinchi, marokariki sagam geddam geesi, tana kastamarlu tananu vidichipetti vellipokunda kapadukunnatluga ee paristhiti undani vyaakhyaaninchaaru. adevidhamgaa gatha prabhutva peddalu andarikee koddi koddigaa taayilaalu ichindannaru. panulanu maatram asampuurnamgaa vadilesindannaru. raboye rendellalo taamu aa praajektulanu puurti chestamani, raitulu laabham pondutaarani cheppaaru.deentho kshurakulu teevra aagrahamto nirasana pradarsanalu nirvahinchaaru. takshaname spandinchina fadnavies kshurakula sanghaaniki oo lekha raasaaru. anukokunda taanu aa udaaharananu prastaavinchaanani, taanu evari manobhaavaalanuu kinchaparachaalani anukoledani spashtam chesaru. tananu kshaminchaalani koraru.